דורון מדלי

דורון מֶדַלִי (נולד ב-5 בדצמבר 1977) הוא פזמונאי, מלחין, מוזיקאי, במאי, מפיק מוזיקלי, זמר ומנהל אמנותי ישראלי. מדלי כתב והלחין שירים רבים לזמרים בולטים בישראל, וחמישה שירים שיצגו את ישראל באירוויזיון: "Golden Boy" בביצועו של נדב גדג', "Made of Stars" בביצועו של חובי סטאר, "Toy" בביצועה של נטע ברזילי אשר שזכה באירוויזיון 2018, "Feker Libi" בביצועה של עדן אלנה אשר היה אמור לייצג את ישראל באירוויזיון 2020 לפני ביטול התחרות, וכן "Unicorn" בביצועה של נועה קירל. מדלי זכה 3 פעמים בפרס אקו"ם (2014, 2018, 2019). מדלי נולד, גדל והתחנך ברמת השרון, והוא בוגר תיכון אלון במגמת תיאטרון ובוגר תנועת הצופים. בצה"ל, שירת מדלי כמדריך חובשים בבה"ד 10. בוגר בית הספר למוזיקה YAMAHA, חוג המשחק של "הבימה", וכן למד בבית הספר למשחק מול מצלמה של שרון אלכסנדר. מדלי שימש כעוזר-במאי של ירון מאירי בלהקת הפלמנקו של מיכל נתן ובקבוצת הגאגא של אוהד נהרין ולהקת בת שבע. לאורך הקריירה שלו ביצע תפקידים בכירים בתעשיית הטלוויזיה והמוזיקה בישראל, ובניהם: מנהל הפקה אמנותי של "כוכב נולד" בעונות 1–4, מנהל אמנותי ומלהק בסדרה "אייל גולן קורא לך", במאי טקס "שרים בכיכר" (יום הזיכרון לחללי צה"ל של עיריית תל אביב, 2003–2015), במאי טקס פרסי אקו"ם (2003–2017), במאי השיר הישראלי לאירוויזיון (בשנים: 2008, 2010, 2013, 2015, 2016, 2018, 2020 ו-2023), מנהל "בית היוצר" של אקו"ם, ומנהל אומנותי של הזמרים עומר אדם, שלומי שבת ונועה קירל. עם השנים, הפך מדלי לאחד מכותבי הלהיטים המצליחים בישראל, עם למעלה מ-450 שירים. בשנת 2008 הוציא את אלבום הבכורה שלו "תהום", שאת מרבית שיריו כתב והלחין. מדלי זכה בפרס אקו"ם ל"להיט רחבות הריקודים לשנת 2014" בזכות השיר "שגעת טרפת" (ששר ליאור נרקיס). בשנים 2016–2017 הגיש את תוכנית הרדיו "ציפורי לילה מוזיקליות" בגלי צה"ל. מדלי כתב והלחין שירים שייצגו את ישראל בחמש תחרויות אירוויזיון: בשנים 2015, 2016, 2018, 2020 ו-2023. השיר שכתב ביחד עם סתיו בגר, עבור אירוויזיון 2018, "Toy" שבוצע על ידי נטע ברזילי, זכה במקום הראשון בתחרות. השיר "Unicorn" שבוצע על ידי נועה קירל, שכתב ביחד עם נועה קירל, ינון יהל, ומאי ספדיה, הגיע למקום השלישי באירוויזיון 2023. ב-2018, בעקבות הזכייה באירוויזיון, זכה מדלי, ביחד עם סתיו בגר, נטע ברזילי ואבשלום אריאל, בפרס הוקרה מטעם דירקטוריון אקו"ם על הישג יוצא דופן בזירה הבינלאומית. ב-2019 זכה שוב בפרס אקו"ם בקטגוריית "פרס מלחין השנה על שם סשה ארגוב". באותה השנה, הצטרף מדלי לצוות המנטורים בתוכנית המציאות המוזיקלית "The Voice ישראל" בעונתה החמישית, שעלתה לשידור ברשת 13 ב-20 במאי 2019, לצד שלומי שבת ויובל דיין, עברי לידר, ונסרין קדרי. מדלי הוא הומוסקסואל, ופעיל למען קידום שוויון זכויות להט"ב בחוק הישראלי. אמני ישראל – שבט אחים ואחיות (לחן: עידן רייכל) לשרית חדד – קרקס, אמן, אל תאהב אותי. לעומר אדם – נמס ממך, הופה, ילד טוב בגוף של ילד רע, תעשי לי את זה קשה, תל אביב, בניתי עלייך, וואי לי, רויאל שף, להיאבד ברוח, נסיכה, מהפכה של שמחה (דואט עם ליאור נרקיס), היא רק רוצה לרקוד (דואט עם משה פרץ), פרדייז, שיר הרווק, טמפרטורה, Beg (דואט עם נטע ברזילי) לנטע ברזילי – Toy - השיר הישראלי שניצח באירוויזיון 2018, Beg (דואט עם עומר אדם) לנועה קירל – טיקיטאס (דואט עם סטפן לגר), חצוף, פאוץ', אם אתה גבר, Unicorn . למרגלית צנעני – פה זה לא אירופה, כולי באורות. לשלומי שבת – אבא, בראשית עולם, מאריפוסה, תודה שנכנסת לי אל הלב. למשה פרץ – היא רק רוצה לרקוד (דואט עם עומר אדם), אח שלי, קרמלה. לליאור נרקיס – שגעת טרפת, מהפכה של שמחה (דואט עם עומר אדם), אני עף אלייך, עמליה. לאייל גולן – אם יש גן עדן, ידעת שזה זמני (לחן, מילים של אלדד רגב), כבר לא יכול, ממריא. לנדב גדג' – Golden Boy – השיר הישראלי באירוויזיון 2015 שזכה במקום השלישי בשלב חצי הגמר ובמקום התשיעי בשלב הגמר. לחובי סטאר – Made of Stars - השיר שייצג את ישראל באירוויזיון 2016 והגיע למקום 14 בגמר. להראל סקעת – לעוף, המאה ה-21, אהבה זאת אהבה, אהבה מסובבת הכל. למאיה בוסקילה – בלעדיך, נשמתי, לא מתביישת לאהוב. לאלני פוריירה – גרסאות ביוונית לשירים גולדן בוי, טיקיטאס וקרמלה. לעדן אלנה – Feker Libi - השיר שהיה אמור לייצג את ישראל באירוויזיון 2020, אך התחרות בוטלה. לאינדירה לבאק - You Will Never Break My Heart, השיר של לבאק לקדם הקרואטי של אירוויזיון 2020. שירי פסטיגל – לעוף, רק אלייך, לילה מטורף בפסטיגל, איי-פסטיגל, שלוש חברות, שרה לעולם, החץ המנצח, לוקו, כל המדינה שכונה, אין לך ממה לפחד, אם אני אוהבת אותך, הלילה אתה מנצח, ארץ אהבה, כוח מחשבה, פריסטייל פסטיגל, אל תתייג אותי, להתחבר לחיים, מיי פסטיגל ועוד. לתנועת הצופים - המנון המאה לכבוד מאה שנים לתנועת הצופים העבריים בישראל. פסקולים לתוכניות טלוויזיה – גולסטאר, הרווק עם דודו אהרון, רויאל שף, היחידה, זגורי אימפריה, עספור, בוליווד, חצויה, יומני החופש הגדול, רוני וקשיו, חדר החלומות של מיכל ינאי, המופע של שביט ונטורה, כוכב הצפון, סוסי פרא, פלאשבק ונעלמים. "תהום" (2008) דורון מדלי, ברשת החברתית אינסטגרם דורון מדלי, סרטונים בערוץ היוטיוב דורון מדלי, במיזם "אישים" לתיעוד היצירה הישראלית דורון מדלי, במסד הנתונים הקולנועיים IMDb (באנגלית) דורון מדלי, באתר שירונט דורון מדלי, באתר MusicBrainz (באנגלית) דורון מדלי, באתר Discogs (באנגלית) דורון מדלי, דף שער בספרייה הלאומית דורון מדלי, מנטור בתוכנית The Voice ישראל, אתר רשת 13 רותי שילוני, ‏האיש מאחורי הלהיטים של המדינה: הכירו את דורון מדלי, באתר ‏מאקו‏, 6 ביוני 2015 רותי זוארץ, ‏ידי זהב: דורון מדלי לא מפסיק לייצר להיטים, אבל לא כותב למגירה, באתר מעריב אונליין, 15 ביוני 2015 גיא פרחי, ‏המרים הלאומי, באתר ‏מאקו‏, 4 בנובמבר 2015 אהוד מקסימוב, מר אירוויזיון: דורון מדלי עשוי מכוכבים, באתר nrg‏, 6 במאי 2016 ערן סויסה, "אני לא אנוח עד שאביא את האירוויזיון לישראל", באתר ישראל היום, 20 במאי 2016 ערן סויסה, "הותקפתי על השיר הישראלי השנה, האשימו אותי שזה בגלל שלא כתבתי", באתר ישראל היום, 16 במאי 2019 שרין לוי מינץ, דורון מדלי: "החלום הגדול שלי הוא למצוא אהבה", במדור "פנאי פלוס" באתר ynet‏, 24 ביולי 2019 גיל משעלי, ‏אני לא כותב את שיר מספר 8 באלבום. אני כותב שירים שהופכים קריירות, באתר ‏מאקו‏, 22 בספטמבר 2022 מוריה קור, דורון מדלי: "הלוואי שילמדו בבתי הספר על אירוויזיון ולא רק על מלחמות ישראל", באתר ישראל היום, 22 במרץ 2023 קורין אלבז־אלוש, 100 שנות צופים, באתר "ידיעות אחרונות", 13 בפברואר 2019 אבי זייקנר, מחנה כתיבה ליצירת השיר הישראלי של נועה קירל לאירוויזיון?, באתר euromix, ‏אוגוסט 2023 שירה נאות, שוודיה היא זוכת אירוויזיון 2023, נועה קירל במקום השלישי, באתר הארץ, 14 במאי 2023 שגיא בן נון‏, "שומר על פשטות": הרגע שבו חוה אלברשטיין ריגשה את אהוד בנאי, באתר וואלה, 31 במאי 2018 תהום, רשימת השמעה, באתר יוטיוב